laion/Wikipedia-Exotic huggingface dataset:
Make It Rain

Make It Rain הוא שיר של המוזיקאי הצפון-אירי פוי ואנס. הוא זכה לפרסום בשנת 2014, לאחר שפורסמה גרסת כיסוי של הזמר-יוצר האנגלי אד שירן, בה נעשה שימוש בסדרת הטלוויזיה "ילדי האנרכיה". שתי גרסאות נוספות לשיר זכו להצלחה בארצות הברית לאחר שבוצעו בתוכנית המציאות The Voice. אחד מאת מאט מקאנדרו בשנת 2014, והשנייה מאת קורין הות'ורן בשנת 2015. גרסתו של אד שירן לשיר הושמעה בפרק "Red Rose" מתוך העונה השביעית בסדרת הטלוויזיה "ילדי האנרכיה". שירן היה מעריץ מושבע של הסדרה, וציין זאת בטוויטר. לאחר שיוצר התוכנית, קורט סאטר, קרא את הציוץ, הוא הציע לשירן להקליט שיר לאחד הפרקים. שירן הופיע באותה תקופה עם פוי ואנס, ובידיעה שאחד משיריו של ואנס, Make It Rain, מתחיל במילים "When the sins of my father / Weigh down in my soul" (בעברית: "כאשר חטאי אבי / מכבידים על נשמתי"), חשב שירן שהשיר מתאים לסדרה, ובאישורו של ואנס, הוא הקליט את השיר. הפרק בו הושמע השיר שודר ב-2 בדצמבר 2014. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-58 מיליון השמעות. מידע על הסינגל "Make It Rain" באתר מיוזיק בריינז Billboard: Ed Sheeran Covers Foy Vance’s "Make It Rain" For "Sons of Anarchy" X (Wembley Edition), נבדק ב-2021-10-14
Amo Soltanto Te

Amo Soltanto Te / This Is The Only Time (בעברית: אני אוהב רק אותך / זה הזמן היחיד) הוא שיר שהוקלט על ידי הזמר האיטלקי אנדראה בוצ'לי, בהשתתפות הזמר-יוצר האנגלי אד שירן. השיר יצא לאור ב-22 בפברואר 2019, על ידי חברות התקליטים שוגר מיוזיק ודקה רקורדס, כסינגל השלישי והאחרון מתוך אלבום האולפן ה-16 של בוצ'לי, Sì. השיר נכתב על ידי טיציאנו פרו, אד שירן, ואחיו מת'יו, ווהופק על ידי בוב אזרין. Amo Soltanto Te הוא הרצועה השנייה בגרסה הסטנדרטית של אלבום האולפן ה-16 של אנדראה בוצ'לי, Sì. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-12 מיליון השמעות. הווידאו קליפ הרשמי של השיר עלה לחשבון היוטיוב של בוצ'לי ב-22 בפברואר 2019, יום יציאתו של הסינגל. בקליפ, מופיעים שני ילדים המגלמים את בוצ'לי ושירן בצעירותם. השניים נמצאים בחתונת ילדים, כאשר בוצ'לי הצעיר הוא זמר החתונה. בהמשך, שירן מצטרף לשירה ומנגן על גיטרה. בסוף הקליפ, הזוג המתחתן והאורחים הילדים מתחלפים במבוגרים. נכון לאוקטובר 2021, מונה הצפיות של הקליפ עומד על למעלה מ-16 מיליון צפיות. "Amo Soltanto Te / This Is The Only Time (feat. Ed Sheeran) – Single by Andrea Bocelli". iTunes Store (US). נבדק ב-14 באוקטובר 2021. {{cite web}}: (עזרה) Andrea Bocelli – Amo soltanto te (באנגלית), נבדק ב-2021-10-14 "Andrea Bocelli – Sì". Apple Music. נבדק ב-14 באוקטובר 2021. {{cite web}}: (עזרה) Sì (Deluxe), נבדק ב-2021-10-14 Andrea Bocelli - Amo Soltanto Te ft. Ed Sheeran, סרטון באתר יוטיוב (אורך: 4:50) "A Mini Ed Sheeran Stars In Andrea Bocelli's 'Amo Soltanto Te' Music Video". ET Canada. נבדק ב-14 באוקטובר 2021. {{cite web}}: (עזרה)
גאי בבילון

גאי בבילון (באנגלית: Guy Babylon; ‏20 בדצמבר 1956 – 2 בספטמבר 2009) היה מלחין וקלידן אמריקאי, המפורסם בעיקר בשל עבודתו עם אלטון ג'ון. בבילון נולד בניו וינדזור שבמרילנד. הוא הגיע לאוניברסיטת דרום פלורידה על מלגת שחיה, וב-1979 קיבל תואר ראשון בהלחנת מוזיקה. עם סיום לימודיו עבר ללוס אנג'לס. בשנת 1988 הצטרף לאולפנו וללהקתו של אלטון ג'ון, והשתתף באלבום "Sleeping with the Past" ובסבב ההופעות שבא בעקבותיו, Sleeping with the Past Tour (אנ'). בשנת 1990 שיתף פעולה עם ידידו, הגיטריסט של אלטון ג'ון דייווי ג'ונסטון, בפרויקט צדדי של האחרון, "Warpipes". הוא שיתף פעולה גם עם להקת הרוק האמריקאית "איירון באטרפליי". בשנת 2001 זכה בפרס גראמי על תרומתו למחזמר אאידה, אותו יצרו אלטון ג'ון וטים רייס. עד מותו התגורר בבילון עם אשתו וילדיו בלוס אנג'לס, והיה שותף בלהקתו של אלטון ג'ון. ב-2 בספטמבר 2009 מת בבילון מהתקף לב אחרי ששחה בבריכה. במופע שערך אלטון ג'ון ב-11 בספטמבר בנאפולי הוא הקדיש לבבילון את שירו "Your Song". גאי בבילון, במסד הנתונים הקולנועיים IMDb (באנגלית) גאי בבילון, באתר AllMusic (באנגלית) גאי בבילון, באתר MusicBrainz (באנגלית) גאי בבילון, באתר Discogs (באנגלית) ההרכב "Warpipes", באתר AllMusic, בדיקה אחרונה ב־14 באוקטובר 2021 Frederick N. Rasmussen, GUY GRAHAM BABYLON, baltimoresun.com (באנגלית) eltonfan.net - Hercules International Elton John Fan Club, eltonfan.heimbecher.net Elton John - Napoli 2009, www.eltonjohnitaly.com
טארק ביטאר

טארק ביטאר (בערבית: طارق بيطار; נולד ב-1974) הוא שופט לבנוני וראש בית המשפט הפלילי בביירות. ביטאר נולד בכפר עיידמון (אנ') בנפת עכאר, ולו אישה ושני ילדים. הוא קיבל תואר במשפטים מהאוניברסיטה הלבנונית והפך לעורך דין ולאחר מכן לשופט, ועד שנת 2010 היה השופט הפלילי היחיד בצפון לבנון. מאז שנת 2017 הוא עומד בראש בית המשפט הפלילי בביירות. לאחר הפיצוץ בנמל ביירות באוגוסט 2020 ביקשה שרת המשפטים למנות את ביטאר לשופט חוקר שיעמוד בראש ועדה שתחקור את נסיבות הפיצוץ, אך הוא סירב, ולתפקיד מונה השופט פאדי סוואן. בפברואר 2021 הודח סוואן מתפקידו על ידי בית משפט לבנוני לאחר שהפנה אצבע מאשימה לעבר שניים משרי הממשלה, שלאחר האשמותיו הורו להחליף אותו. למרות שקודם לכן סירב, הפעם הסכים ביטאר לקבל על עצמו את התפקיד. למרות שאיננו מזוהה פוליטית עם כל צד שהוא, ב-14 באוקטובר 2021 פתחו אנשי חזבאללה במחאה אלימה וקראו לפיטוריו של ביטאר, לאחר שבית המשפט דחה את בקשת חברי הפרלמנט מטעם חזבאללה לפטרו. גורמים בתקשורת העולמית מעריכים כי צעד זה נעשה משום שבחזבאללה חוששים שהתפתחות חקירתו של ביטאר תוביל למסקנה כי הארגון הוא האחראי לפיצוץ בנמל, שגרם למותם של יותר מ-200 אנשים. ביטאר התמודד עם ניסיונות להדחתו מהחקירה באמצעות כלים משפטיים. "Who is Tarek Bitar, the judge who will take over the Beirut port investigation after Fadi Sawwan's removal?". L'Orient Today. 2021-02-20. נבדק ב-2021-07-14. من هو القاضي طارق بيطار, موقع محتويات, ‏3 ביולי 2021 (בערבית) "Judge Tarek Bitar appointed as new lead investigator in Beirut blast probe | News, Lebanon News | THE DAILY STAR". www.dailystar.com.lb. נבדק ב-2021-07-14. "Tarek Bitar à « L'Orient-Le Jour » : Je ne laisserai pas l'enquête dévier". L'Orient-Le Jour. 2021-02-22. נבדק ב-2021-07-14. CNN, Tamara Qiblawi. "Hezbollah threatened top judge probing Beirut port blast, source says". CNN. נבדק ב-2021-09-24. "Hezbollah threatens Beirut Port blast investigator - report". The Jerusalem Post | JPost.com (באנגלית אמריקאית). נבדק ב-2021-09-24. מהומות בביירות: חילופי אש ברחובות, הרוג מירי צלפים, באתר N12, ‏14 באוקטובר 2021 Explosions à Beyrouth : après la suspension du juge Bitar, l'amertume des proches de victimes, France 24, ‏2021-11-05 (בצרפתית)
טבע דומם (לובין)

"טבע דומם" (1925) הוא ציור טבע דומם מאת הצייר הישראלי אריה לובין. "טבע דומם" נוצר על ידי אריה לובין לובין בשנת 1925. זו תיאור קוביסטי של בקבוקים, פירות וכלים נוספים. לובין העיד בריאיון בשנת 1975 כי השפעת הקוביזם החלה אצלו בארץ-ישראל, כתוצאה מעיון במגזינים צרפתי ובהם מאמרים של אמני הקוביזם והפוריזם (אנ') הצרפתי. במשור הקדמי של הציור מתוארת קערת פירות ובה שלושה פירות עגולים. כמו כן מופיע פלח אבטיח, המתואר בהקצרה חריפה. סביב הפירות משטחי צבע כתומים וכחולים ירוקים. אלו מתארים את השולחן שעליו מפה. במרכז חלקו העליון של הציור נמצאים בקבוקים בצבע ירוק ושחור. מאחוריהם מופיעה קערה לבנה וכן כלי הגשה עמוק ובו, כנראה, ענבים ירוקים. בשונה מעבודות בסגנון "פוריזם", אותן יצר לובין באותה תקופה, עבודה זו חופשית יותר מציגה סגנון חופשי יותר. היא מרובת קווים אלכסוניים ומשטחי צבע אקספרסיבים. בכך היא קרבה אל הקוביזם הסינתטי. ראו: עפרת, גדעון, אריה לובין, הוצאת לוין, ירושלים, 2010, עמ' 61.
מבט מתל אביב אל גבעות רמת גן

"מבט מתל אביב אל גבעות רמת גן" או "מבט על גבעות רמת גן" (1924) הוא ציור נוף מאת הצייר הישראלי אריה לובין. הציור מציג תיאור של הנוף באזור הגבעות של רמת גן. העבודה נוצרה בסטודיו, כנראה על פי רישומים מקדימים. במישור הקדמי מתוארים שני עצים על קרקע צהובה. לאחריו מופיע נוף של שדות חקלאיים ולאריהם גבעות שלרגליהם יישוב קטן. לובין משתמש אמנם בשפה מודרניסטית, אליה נחשף לובין בתקופת שהותו בפריז, עם זאת אופי הציור מתרחק מן האוונגרד האירופי בן התקופה. סגנון דומה ניתן למצוא גם בדיוקן העצמי שיצר לובין באותה שנה. בשנת 1982 הופיע הציור על בול בשווי 7 שקל ישן, כחלק מסדרת בולים מאוספי מוזיאון תל אביב. ראו: עומר, מרדכי; גינתון, אלן (עורכים), המוזיאון מציג את עצמו: אמנות ישראלית מאוסף המוזיאון, מוזיאון תל אביב לאמנות, תל אביב, 2011, עמ' 35. ראו: אמנות ישראלית 1982, באתר התאחדות בולאי ישראל
פאדי סוואן

פאדי סוואן (בערבית: فادي صوّان; נולד ב-1960) הוא שופט חוקר צבאי לבנוני. סוואן הוא נוצרי-מרוני. הוא נולד ב-1960, ולמד באוניברסיטת סן-ז'וזף. הוא הפך לתובע ולשופט-חוקר בבעבדא, ובשנת 2009 מונה לשופט-חוקר בבית הדין הצבאי, שם פיתח מומחיות בתיקים הנוגעים לטרור, ופסק במאות תיקים הקשורים לארגוני הטרור המדינה האסלאמית, גַ'בְּהַת א-נוּסְרָה וארגונים תכפירים נוספים שנחשדו בטרור. הוא גם ידוע בכתב האישום שהגיש נגד האסלאמיסט אחמד אל-אסיר (אנ') ומחבלים נוספים שתקפו את חיילי צבא לבנון. בשל העובדה שהוא נודע ביושרו ובהגינותו ובאי-השתייכותו למפלגה פוליטית, הוא מונה לשופט חוקר שיעמוד בראש ועדה שתחקור את נסיבות הפיצוץ בנמל ביירות שאירע באוגוסט 2020. עם זאת, בפברואר 2021 הוא הודח מתפקידו על ידי בית משפט המקורב לארגון חזבאללה, לאחר שהפנה אצבע מאשימה לעבר שרים מטעם אמל והאשים אותם ברשלנות. הדחתו עוררה מחדש את גל ההפגנות בלבנון, בהשתתפות משפחות הנפגעים בפיצוץ שטענו כי הדחתו של סוואן היא המשך ניסיון הטיוח של ממשלת לבנון בהנהגת ארגון חזבאללה. من هو القاضي فادي صوان؟, www.lebanondebate.com Timour Azhari, Fadi Sawan: The man leading the Beirut explosion investigation, www.aljazeera.com (באנגלית) "Little-known Lebanese judge Fadi Sawan leads probe into Beirut blast". The National (באנגלית). 2020-08-23. נבדק ב-2021-02-19. Nili, Shmuel (2020-10-01), "Organizing Integrity", Integrity, Personal, and Political, Oxford University Press, pp. 17–48, ISBN 978-0-19-885963-5, נבדק ב-2021-02-19 "من هو القاضي فادي صوان؟". www.lebanondebate.com. נבדק ב-2021-02-19. "Beirut blast was 'historically' powerful". BBC News (באנגלית בריטית). 2020-10-05. נבדק ב-2021-02-19. Francis, Ellen (2020-12-16). "Two ex-ministers snub judge after being charged over Beirut blast". Reuters (באנגלית). נבדק ב-2021-02-19. "Little-known Lebanese judge Fadi Sawan leads probe into Beirut blast". The National (באנגלית). 2020-08-23. נבדק ב-2021-02-19. "Lebanese activists slam removal of Judge Sawan from blast probe |". AW (באנגלית). נבדק ב-2021-02-19.
אהובתי

"אהובתי" הוא סינגל של להקת הפופ רוק הישראלית משינה, אשר יצא ב-1988 כאחד מהסינגלים של אלבומם השלישי "משינה 3". את השיר כתבו יובל בנאי ואורלי זילברשץ והלחינו משינה וראובן שפירא, מפיק האלבום. השיר נכנס למצעד של רשת ג' ב-3 במאי של אותה שנה וצעד 11 שבועות, כשבשיאו הגיע למקום השישי. במצעד השנתי של התחנה, השיר הגיע למקום ה-15. השיר היה לבולט ביותר מבין השירים של משינה שנכנסו למצעד באותה השנה, והלהקה זכתה בתואר "להקת השנה". במצעד 30 השנים הראשונות של משינה, אשר שודר ברדיו תל אביב בשנת 2015, הגיע השיר למקום הראשון. אהובתי, באוסף המוזיקה הישראלית אהובתי (משינה) – פזמונט, באתר pizmonet.co.il עמי פרידמן, אתם בחרתם: "אהובתי" הוא הלהיט הגדול ביותר של משינה, באתר ynet, 27 ביוני 2015
הילה חדד-חמלניק

הילה חדד-חמלניק (נולדה ב-3 במרץ 1984) היא מהנדסת חלל ואווירונאוטיקה אשר כיהנה כמנכ"לית משרד החדשנות, המדע והטכנולוגיה. קודם לכן שימשה כסמנכ"לית אסטרטגיה וחדשנות בחברת נתיבי ישראל. הילה חדד-חמלניק נולדה ב-1984 בקריית עקרון. למדה באורט רחובות. ב-2002 החלה לימודי תואר ראשון בטכניון במסלול הנדסת חלל ואווירונאוטיקה, במסגרת העתודה האקדמית, וב-2006 סיימה אותם בהצטיינות. היא שירתה בחיל האוויר ביחידת ניסוי טילים וניהלה שם פרויקטים שונים, לאחר מכן המשיכה כקצינה מטעם חיל האוויר במפא"ת והייתה חברה בצוות פיתוח מערכות כיפת ברזל וחץ 3. ב-2007–2009 למדה לתואר בלימודי דיפלומטיה מאוניברסיטת תל אביב ולאחר מכן המשיכה לתואר שני במנהל עסקים גם הוא באוניברסיטת תל אביב. ב-2014 החלה ללמוד תואר שני נוסף במדיניות ציבורית וממשל מהאוניברסיטה העברית בירושלים, במסגרת המחזור השלישי של צוערים לשירות המדינה. סיימה את התואר ב-2016. באפריל 2016 עברה למשרד התחבורה, שבו שימשה כראש מינהלת פרויקטי תשתיות לאומיות. בין היתר שימשה ראש מינהלת נתיבי ישראל במסגרתה הובילה קידום וביצוע של פרויקטים בהיקף של 27 מיליארד ש"ח, שכללו את מסילת העמק, מסילת עכו-כרמיאל, כביש 6 חוצה צפון, מסילת הרכבת המהירה לירושלים וחשמול מסילות הרכבת. ב-2019 נבחרה לאחת מ-40 הצעירים המשפיעים של העיתון "TheMarker". בשנת 2020 מונתה לסמנכ"לית אסטרטגיה וחדשנות בחברת נתיבי ישראל. ב-14 באוקטובר 2021 נכנסה לתפקידה כמנכ"לית משרד החדשנות, המדע והטכנולוגיה תחת השרה אורית פרקש-הכהן. בינואר 2023 הודיעה על רצונה לסיים את תפקידה במסגרת חילופי הממשלה. באפריל 2023 מונתה ליושבת ראש פעילה של חברת דוטס — חברת אגריטק ישראלית שעוסקת בתחום הטכנולוגיה החקלאית. באוקטובר 2023, בעקבות מלחמת חרבות ברזל הקימה, יחד עם אהוד שניאורסון ואיציק פרנפס, קרן הון סיכון בשם SAFEDOME, שתתמקד בהשקעות קטנות בחברות הזנק בתחילת דרכן, כדי לסייע להן בתקופת המלחמה. חדד-חמלניק נשואה ללירון ולהם שלושה ילדים. היא מתגוררת ביישוב כרמית שבצפון הנגב. הילה חדד-חמלניק, ברשת החברתית פייסבוק הילה חדד-חמלניק, ברשת החברתית LinkedIn הילה חדד חמלניק, ראש חטיבת החדשנות והאסטרטגיה בנתיבי ישראל - על חדשנות וטכנולוגיה בשירות התחבורה, באתר "יוטיוב" יניב הלפרין, הילה חדד-חמלניק תמונה למנכ"לית משרד המדע והטכנולוגיה, "אנשים ומחשבים", 14 באוקטובר 2021 ארי ליבסקר, נשארו רק גברים, בלי כישורים, באתר כלכליסט, 23 בפברואר 2023 יזמות בתקופת משבר- פאנל בהשתתפות הילה חדד חמלניק, יזהר שי, פרופ' פרץ לביא ובהנחיית אורלי שואבי - אירוע מיוחד לבוגרי הטכניון עידן ארץ, ‏המהנדסת מכיפת ברזל מסבירה למה צריך לשמוח כששומעים ״בום״ גדול, באתר גלובס, 26 באוקטובר 2023 What will Israel's smart roads of 2030 look like?, The Jerusalem Post (באנגלית) *מטוס זה כמו גשר - הילה חדד חמלניק בפודקאסט "הטכניוניסטים" אסנת ניר, 40/40 הצעירים המבטיחים 2019, באתר TheMarker יהודה קונפורטס, ‏נתיבי ישראל הקימה חטיבת חדשנות לפיתוח וניהול תשתיות תחבורה, באתר "אנשים ומחשבים", 18 במאי 2020 יובל שדה, הילה חדד-חמלניק מונתה למנכ"לית משרד החדשנות, המדע והטכנולוגיה, באתר כלכליסט, 14 באוקטובר 2021 מנכ"לית משרד המדע והטכנולוגיה התפטרה בעקבות כניסת הממשלה, באתר אייס, 1 בינואר 2023 קורין דגני, ממשרד החדשנות לאגריטק: הילה חדד-חמלניק תכהן כיו"ר חברת דוטס, באתר TheMarker‏, 17 באפריל 2023 סופי שולמן, מנכ"לית משרד החדשנות לשעבר ומפקד 8200 לשעבר מקימים קרן חירום לסטארט אפים, באתר כלכליסט, 15 באוקטובר 2023
עונת 2021/2022 בליגה הארצית בכדורגל נשים

עונת 2021/2022 בליגה ארצית בכדורגל נשים הייתה העונה ה-8 לקיומה של הליגה השלישית וה-3 שבה נערכה כליגת כדורגל מן המניין בכדורגל נשים בישראל, תחת אחריות ההתאחדות לכדורגל בישראל. בעונה השתתפו 9 קבוצות והיא נפתחה ב-10 באוקטובר 2021 והסתיימה ב-29 במאי 2022. הפועל קריית ים סיימה ראשונה וזכתה באליפות הליגה. עירוני אור יהודה סיימה במקום השני כבר בעונתה הראשונה ושתי הקבוצות עלו לליגה הלאומית. עם סיום העונה הקודמת 2 קבוצות עלו לליגה הלאומית. משתי הקבוצות שהיו אמורות לרדת מהליגה הלאומית, בנות אילת נשארה בסופו של דבר בלאומית כיוון שהתפנה בה מקום והפועל בנות פרדסיה לא הצליחה להעמיד קבוצה. 6 מ-7 הקבוצות ששיחקו בעונה הקודמת בליגה המשיכו גם לעונה זו והפועל רמת גן לא העמידה קבוצה. אל הליגה הצטרפו 3 קבוצות חדשות - עירוני אור יהודה, הפועל נחלת יהודה ומכבי פנתרות אשדוד. בסך הכל נרשמו לליגה 9 קבוצות. עם פתיחת העונה התברר כי הפועל נחלת יהודה לא מצליחה להעמיד שחקניות למשחקים. הקבוצה לא נמחקה מהטבלה אך נרשמו לה הפסדים טכניים לכל אורך העונה. על פי הוראת שעה שהוציאה ההתאחדות לכדורגל לפני פתיחת העונה נקבע כי יערכו שני סיבובים, בשיטת בית וחוץ, בני 9 מחזורים כל אחד - 18 מחזורים בסך הכל ו-16 משחקים לקבוצה. בסיום שני הסיבובים הראשונים הקבוצות שתסיימנה במקום 4-1 תשחקנה בפליאוף העליון והקבוצות שתדורגנה במקומות 10-5 תשחקנה בפליאוף התחתון. בכל פלייאוף ישחקו הקבוצות עוד סיבוב משחקים אחד ושתי הקבוצות שתדורגנה בסיום הפלייאוף העליון בשני המקומות הראשונים תעפלנה לליגה הלאומית. גביע המדינה בכדורגל נשים 2021/2022 עונת 2022–2021 בליגה הארצית בכדורגל נשים, באתר ההתאחדות לכדורגל בישראל הוראת שעה לעונת המשחקים 2021/2022 ליגות נשים באתר ההתאחדות לכדורגל
פיירבלוקס

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] פיירבלוקס בע"מ (באנגלית: Fireblocks) היא חברה פרטית ישראלית הפועלת בתחום הבלוקצ'יין. החברה הוקמה ביוני 2018 על ידי מיכאל שאולוב (מנכ"ל), עידן עפרת (CPO) ופבל ברנגולץ (CTO). החברה פועלת בתחום הבלוקצ'יין ומספקת לגופים מוסדיים (חברות פינטק, בורסות קריפטו, חברות תשלומים, קרנות גידור וחברות הלוואות) פלטפורמה להעברה מאובטחת של מטבעות קריפטו. בפברואר 2022 רכשה החברה את חברת First, הפועלת אף היא בתחום הבלוקצ'יין. ביוני 2019 השלימה החברה גיוס של 16 מיליון דולר. בנובמבר 2020 גייסה החברה 30 מיליון דולר. במרץ 2021 גייסה החברה 133 מיליון דולר. ביולי 2021 גייסה החברה 310 מיליון דולר, לפי שווי של 2.2 מיליארד דולר, ובכך הפכה לחד-קרן. בינואר 2022 גייסה החברה 450 מיליון דולר, לפי שווי של 8 מיליארד דולר. בנוסף בעלי מניות קיימים (עובדים ומשקיעים) מכרו מניות בסך 100 מיליון דולר. אתר האינטרנט הרשמי של פיירבלוקס פיירבלוקס, ברשת החברתית פייסבוק פיירבלוקס, ברשת החברתית אקס (טוויטר) פיירבלוקס, ברשת החברתית LinkedIn פיירבלוקס, סרטונים בערוץ היוטיוב סופי שולמן, הענק החדש: מנכ"ל פיירבלוקס מסביר איך היא נהפכה השבוע לסטארט־אפ השלישי בגודלו בישראל, באתר כלכליסט, 27 בינואר 2022 סופי שולמן, קפטן קריפטו, באתר כלכליסט, 8 בספטמבר 2022 מאיר אורבך, ענקית הבלוקצ'יין הישראלית פיירבלוקס רכשה את פירסט דיגיטל ב-100 מיליון דולר, באתר כלכליסט, 16 בפברואר 2022 יניב אביטל, ‏הסטארטאפ פיירבלוקס נחשף עם גיוס של 16 מיליון דולר ממייסדי צ’ק פוינט, באתר Geektime‏, 11 ביוני 2019 עידן בן טובים, ‏המייסד של Coinbase מצטרף ל-Fireblocks הישראלית שגייסה 30 מיליון דולר, באתר Geektime‏, 18 בנובמבר 2020 עידן בן טובים, ‏הקריפטו מתפוצץ ו-Fireblocks מגייסת לא פחות מ-133 מיליון דולר, באתר Geektime‏, 18 במרץ 2021 אושרי אלקסלסי, ‏גיוס ענק ל-Fireblocks הישראלית הופך אותה לחד-קרן כפול, באתר Geektime‏, 27 ביולי 2021; מאיר אורבך, חברת הקריפטו הישראלית פיירבלוקס גייסה 310 מיליון דולר, באתר כלכליסט, 27 ביולי 2021 סופי שולמן, ענקית הבלוקצ'יין מתל אביב: פיירבלוקס מגייסת 550 מיליון דולר ומזנקת לצמרת היוניקורנים, באתר כלכליסט, 27 בינואר 2022
אדמון לוקאר

דוקטור אדמון לוקאר (בצרפתית: Edmond Locard;‏ 13 בדצמבר 1877 – 4 במאי 1966) היה קרימינולוג צרפתי שהיה חלוץ בתחום הזיהוי הפלילי וכונה "שרלוק הולמס של צרפת". הוא ניסח את "עקרון ההחלפה של לוקאר". לוקאר נולד בקומונה בלואר, ולמד רפואה ומשפטים בליון. בנוסף, לוקאר התעניין במוזיקה ובתיאטרון, וכתב ביקורות לעיתוני ליון. הוא שימש כעוזרו של הפרופסור והקרימינולוג אלכסנדר לקסאניה, שהיה יריבו של הקרימינולוג צ'זארה לומברוזו. בשנת 1910 הצליח לוקאר לשכנע את משטרת ליון להעניק לו עליית גג בעלת שני חדרים ושני עוזרים, ובכך יצר את מעבדת הזיהוי הפלילי הראשונה בהיסטוריה. באחד המקורות נטען כי באחד הניסויים שערך, הצליח לזהות את משלחי היד של 92 מתוך 100 נבדקים, על פי בדיקה יסודית של האבק שנאסף מגבותיהם בלבד. לוקאר התעניין מאוד בקריפטולוגיה, ובשנת 1914 סייע לצבא הצרפתי לפצח את הקודים של האויב הגרמני. ב-1918 פיתח שיטה חדשנית לזיהוי טביעות אצבע באמצעות שימוש ב-12 נקודות מפתח. הוא אף שרף את קצות אצבעותיו בניסיון לבדוק האם ניתן להשמיד את טביעת האצבע. לוקאר כתב סדרה בת שבעה ספרים בשם "Traité de Criminalistique". הוא המשיך במחקריו, עד למותו בשנת 1966. הוא נחשב לאבי הזיהוי הפלילי המודרני, והעיקרון שקבע, "עקרון ההחלפה של לוקאר", הוא הבסיס של כל מדע הזיהוי הפלילי. מדיה וקבצים בנושא אדמון לוקאר בוויקישיתוף Family tree of Alexandre Arnould Edmond LOCARD, Geneanet (באנגלית) Chief Magazine 2011 #26 מגזין צ'יף, באתר www.chief.co.il Wayback Machine, web.archive.org, ‏11 ביולי 2019 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מוחמד אל-מנפי

מוחמד יונוס אל־מנפי (בערבית: محمد يونس المنفي; נולד ב-3 במרץ 1976) הוא דיפלומט ופוליטיקאי לובי מטוברוק. ב-5 בפברואר 2021 נבחר לנשיא מועצת הנשיאות במסגרת ממשלת אחדות. בעבר שימש כשגריר לוב ביוון. תקופתו של אל-מנפי כשגריר באתונה התאפיינה ביחסים מתוחים בין ממשלת המעבר הלאומית של לוב לבין ממשלת יוון בגלל ההסכמה הלובית-טורקית על גבולות ימיים. בסופו של דבר הוא גורש מאתונה בדצמבר 2019. ערך מורחב – מועצת הנשיאות (לוב) בפורום הלובי לדיאלוג פוליטי לבחירת רשות מבצעת מאוחדת שתוביל לבחירות הכלליות בלוב ב-24 בדצמבר 2021, התמודד אל-מנפי עם עבד אל-חמיד דבייבה כראש ממשלה ומוסא אל-קוני ועבדאללה א-לאפי כחברי מועצת הנשיאות. רשימתם השיגה 39 קולות, חמישה יותר מזו של אגילה סאלח עיסא ופתחי בשאגה. רשימתם של אגילה סאלח-בשאגה נתפסה כמועדפת על ארצות הברית. שגריר ארצות הברית בלוב הכחיש כל ניסיון להשפיע על תהליך הבחירות. מדיה וקבצים בנושא מוחמד אל-מנפי בוויקישיתוף מוחמד אל-מנפי, ברשת החברתית פייסבוק מוחמד אל-מנפי, ברשת החברתית אקס (טוויטר) "Libye: début d'une nouvelle phase de transition". Le360 Afrique (בצרפתית). 6 בפברואר 2021. {{cite web}}: (עזרה) "Greece Expels the GNA-Affiliated Libyan Ambassador Over Illegal Deal with Turkey". Al-Marsad. 6 בדצמבר 2019. נבדק ב-5 בפברואר 2021. {{cite web}}: (עזרה) "Greece Expels the GNA-Affiliated Libyan Ambassador Over Illegal Deal with Turkey". Al-Marsad. 6 בדצמבר 2019. נבדק ב-5 בפברואר 2021. {{cite web}}: (עזרה)
קרחון קרול

האם התכוונתם ל... הגייה - קרחון קֶרוֹל אנטארקטיקה קרחון קרול (אנטארקטיקה) – קרחון בהרי ויקטורי, באזור חוף בורכגרווינק של ארץ ויקטוריה, שבאנטארקטיקה הגייה - קרחון קְרוֹל קנדה קרחון קרול (מפרץ גליישר) – קרחון החוצה את גבול ארצות הברית-קנדה וזורם מפרובינציית קולומביה הבריטית שבקנדה למדינת אלסקה שבארצות הברית ארצות הברית קרחון קרול (חצי האי קנאיי) – קרחון במחוז חצי האי קנאיי, במדינת אלסקה שבארצות הברית
חיים אחרים

האם התכוונתם ל... חיים אחרים (ירחון) – מגזין אלטרנטיבי ישראלי שנוסד ב-1996 חיים אחרים (סדרת טלוויזיה ישראלית) – סדרת דרמה ישראלית חיים אחרים (2019) (אנ') – סדרת דרמת מדע בדיוני אמריקאית חיים אחרים (1981) (אנ') – אופרת סבון טלוויזיונית אמריקאית חיים אחרים (סדרת טלוויזיה דרום קוריאנית) (אנ') - סדרת דרמת פנטזיה דרום קוריאנית חיים אחרים (סרט) – סרט דרמה קומי אמריקאי מ-2019 חיים של אחרים
פסגת סנטינל (אלסקה)

פסגת הסנטינל (באנגלית: Sentinel Peak) היא פסגה ברכסי אלסק, שבהרי סנט אליאס, בשטח הפארק הלאומי גליישר ביי, בדרום-מזרח מדינת אלסקה בארצות הברית. גובהה של הפסגה 1,300 מטרים מעל פני הים; פסגת סנטינל היא הפסגה ה-1,297 בגובהה באלסקה, והיא הפסגה ה-37,831 בגובהה בארצות הברית. הפסגה מתנשאת לגובה של 520 מטרים מעל סביבתה. הפסגה ממוקמת בסמוך מיידית מדרום מערב לקרחון קרול. שמה של הפסגה ניתן לה בשנת 1892, על ידי הארי פילדינג ריד (Harry Fielding Reid), גיאופיזיקאי אמריקאי, שחקר קרחונים באזור מפרץ גליישר. ריד קרא לפסגה בשם זה מאחר שהפסגה מתנשאת בסמוך לקרחון קרול, כזקיף השומר עליו. "סנטינל" משמעו באנגלית "זקיף" או "שומר". • Donald J. Orth, Dictionary of Alaska Place Names, P 854 פסגת סנטינל באתר הסקר הגאולוגי של ארצות הברית פסגת סנטינל באתר "אנציקלופדיית ההרים הקנדית" פסגת סנטינל באתר peakbagger מפה טופוגרפית של אזור פסגת סנטינל פסגת סנטינל באתר peakery (מרחקים לאתרים סמוכים) תחזית מזג אוויר עדכנית ארוכת טווח עבור פסגת סנטינל מידע היסטורי וגאוגרפי, באתר הסקר הגאולוגי של ארצות הברית מיגע גאוגרפי והיסטורי באתר אנציקלופדיית ההרים הקנדית לפי אנציקלופדיית ההרים הקנדית וכן לפי אתר peakbagger גובהה של הפסגה 1,327 מטרים מעל פני הים לפי מקור אחר גובהה של הפסגה 1,207 מטרים מעל פני הים מידע על גובה הפסגה ראו בספר Dictionary of Alaska Place Names, המפורט בפסקת "לקריאה נוספת"
שורש 52

שורש 52, או יאו בּוּ (בסינית: 幺部, פיניין: Yāo bù) הוא השורש החמישים-ושניים של הכתב הסיני. פירושו "קצר" או "קטנטן" והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים. במילון קאנגשי יש 50 תווים (מתוך 49,030) שניתן למצוא תחת שורש זה. השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500–3,000 שנה השורש בכתב החותם הקטן (שְׂיָאוגְ'ווָאן, 小篆, xiǎozhuàn) Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York, 1987: Abbeville Press. ISBN 0-89659-774-1.{{cite book}}: תחזוקה - ציטוט: location (link) Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}: (עזרה) מדיה וקבצים בנושא שורש 52 בוויקישיתוף מאגר Unihan - U+5E7A
שורש 60

שורש 60, או צ'י בּוּ (בסינית: 彳部, פיניין: Chì bù) הוא השורש השישים של הכתב הסיני. פירושו "צעד" והוא האחרון מתוך 31 (מתוך סך הכל 214 שורשי הקאנגשי) שורשים המורכבים משלושה קווים. במילון קאנגשי יש 215 תווים (מתוך 49,030) שניתן למצוא תחת שורש זה. השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה השורש בכתב החותם הקטן (שְׂיָאוגְ'ווָאן, 小篆, xiǎozhuàn) Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York, 1987: Abbeville Press. ISBN 0-89659-774-1.{{cite book}}: תחזוקה - ציטוט: location (link) Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}: (עזרה) מדיה וקבצים בנושא שורש 60 בוויקישיתוף מאגר Unihan - U+5F73